Diari Oficial de la Generalitat Valenciana


Sumari del DOGV 3418, del 22-01-1999 (1999/539)

ACORD d'11 de gener de 1999, del Govern Valencià, pel qual s'aprova el canvi de titularitat de la declaració d'interés comunitari de la planta d'eliminació de residus sòlids urbans, en el terme municipal de Dos Aguas.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3418

Data del DOGV
:   22-01-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/539


Data del document
:   11-01-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Dos Aguas
    * terreny edificable

ACORD d'11 de gener de 1999, del Govern Valencià, pel qual s'aprova el canvi de titularitat de la declaració d'interés comunitari de la planta d'eliminació de residus sòlids urbans, en el terme municipal de Dos Aguas. [1999/M539]
  
El Govern Valencià, en la reunió del dia 11 de gener de 1999, adoptà l'acord següent:
  
Antecedents de fet
  
Primer
  
Per Acord de 2 d'octubre de 1997, el Govern Valencià aprovà la Declaració d'Interés Comunitari, pel procediment extraordinari, per a la instal·lació d'una planta d'eliminació de residus sòlids urbans, en la parcel·la 127 i d'altres del polígon 3, en la partida de la Matrona, sòl no urbanitzable del terme municipal de Dos Aguas, amb una superfície de 41 hectàrees, com a actuació integral d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, de la Generalitat Valenciana sobre Sòl No Urbanitzable
  
Segon
  
El 21 d'abril de 1998 la senyora. Cristina Hernández Macía, en nom i representació de Proficer Sedimentos, SA, va presentà la sol·licitud segons la qual:
  
«1. Per mitjà del present escrit se sol·licita el canvi de la titularitat de la promoció de l'actuació integral, de manera que s'entenguen transmesos tots els drets i totes les obligacions dimanants de l'actuació integral aprovada en la mencionada Declaració d'Interés Comunitari a les mercantils, SA de Agricultores de la Vega de Valencia, amb domicili a València, plaça de Tetuan, número i Fomento de Construcciones y Contratas, SA, amb domicili a València, passeig de la Ciutadella, número 12, que formen la UTE-SA de Agricultores de la Vega de Valencia-Fomento de Construcciones y Contratas, SA, els quals conjuntament i solidàriament se subroguen en tots els drets i totes les obligacions dimanants tant de la dita declaració com dels condicionants establits en aquesta, i s'assumeix i es fa seua tota la documentació presentada.
  
2. De la mateixa manera, Proficer Sediments, SA, transmet la titularitat de les parcel·les objecte de l'actuació integral a les mercantils cessionàries. Per a acreditar-ho s'adjunten unes còpies simples de les escriptures de compravenda de les parcel·les 86, 108, 109, 110, 112, 113, 131, 133 i 134.
  
3. Tal com s'estableix en l'apartat V de la Declaració d'Interés Comunitari, el Govern Valencià haurà d'autoritzar el canvi de titularitat de la promoció de l'actuació integral.»
  
La dita sol·licitud fou també subscrita pels senyors Ricardo Martínez Valls i Jorge Payet Pérez, en representació, respectivament, de les mercantils Agricultores de la Vega, SA, i Fomento de Construcciones y Contratas, SA.
  
Tercer
  
El Servei Territorial d'Urbanisme i Ordenació Territorial requerí Proficer Sedimentos, SA, perquè presentara una còpia simple de l'escriptura de compra de les parcel·les 86, 108, 109, 110, 112, 113, 127, 131, 133 i 134; cosa que efectivament es va fer el 12 de maig de 1998.
  
Quart
  
El cap del Servei Territorial d'Urbanisme i Ordenació Territorial de València informà favorablement la sol·licitud de canvi de titularitat de la promoció d'actuació integral en el sentit següent: «no hi ha obstacle per a accedir a allò sol·licitat».
  
Fonaments de dret
  
Primer
  
Mitjançant l'Acord de 2 d'octubre de 1997, el Govern Valencià aprovà l'ordenació urbanística relativa a l'atribució d'ús i aprofitament per a la instal·lació de la planta d'eliminació de residus sòlids urbans en la parcel·la 127 i d'altra del polígon 3, de la partida de la Matrona, en el terme municipal de Dos Aguas, i l'adjudicà a l'entitat Proficer Sedimentos, SA, que li atorga la legitimació necessària a l'efecte de l'article 20 de la Llei 4/1992, de 5 de juny, de la Generalitat Valenciana, per a promoure la implantació de la citada planta d'eliminació.
  
Segon
  
La sol·licitud formulada suposa una modificació subjectiva, sense que s'afecten les condicions objectives de l'acord ni afecte característiques, impacte territorial o emplaçament. Igualment, el mateix acord disposà que «tot canvi que es produïsca en la titularitat de la promoció de l'actuació integral necessitarà l'autorització prèvia del Govern Valencià».
  
Tercer
  
El canvi de titularitat en la promoció de l'actuació integral comportarà al nou titular la subrogació en tots els drets i totes les obligacions dimanants de l'Acord de 2 d'octubre de 1997, del Govern Valencià, que aprovà la Declaració d'Interés Comunitari per a la instal·lació de la planta d'eliminació de residus i això en forma conjunta i solidària.
  
Quart
  
D'acord amb tot el que s'ha exposat anteriorment i amb allò que s'ha disposat en l'article 20.2, primer paràgraf, de la Llei sobre Sòl No Urbanitzable, correspon el procediment a la Conselleria d'Obres Públiques, Urbanisme i Transports, i la competència per a autoritzar és del Govern Valencià.
  
D'acord amb els preceptes legals citats i la resta de general i pertinent aplicació, a proposta del conseller d'Obres Públiques, Urbanisme i Transports, el Govern Valencià,
  
ACORDA
  
Aprovar definitivament el canvi de titularitat de la promoció de l'actuació integral en favor de Fomento de Construcciones y Contratas, SA, i Agricultores de la Vega, SA.
  
Contra el present acord, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà a la notificació o publicació d'aquesta, de conformitat amb allò que s'ha establit en els articles 10 i 46 de la Llei de 13 de juliol de 1998, Reguladora de la Jurisdicció Contenciosa Administrativa. Tot això sense perjuí que es puga exercir qualsevol altre recurs que s'estime oportú.
  
València, 11 de gener de 1999
  
El conseller secretari del Govern Valencià,